EE เดินหน้าต่ออายุใบอนุญาตปลูก “กัญชง”-ปิดจ๊อบขายหุ้น “บุญอเนก” มูลค่า 514.59 ลบ.
EE เผยบริษัทย่อย “แคนนาบิซ เวย์” ยื่นต่ออายุใบอนุญาตปลูก “กัญชง” กับอย. เรียบร้อยแล้ว พร้อมโอนหุ้น “บุญอเนก” ให้ “ทรัพย์สมบัติใหม่” รับเงิน 514 .59 ลบ.
EE ยื่นต่ออายุใบอนุญาตปลูก “กัญชง” ก่อนสิ้นสุด 31 ธ.ค.64 เรียบร้อยแล้ว พร้อมโอนหุ้น “บุญอเนก” ให้ “ทรัพย์สมบัติใหม่” มูลค่า 514 .59 ลบ.
28 ธ.ค. 2564

บริษัท อีเทอเนิล เอนเนอยี จำกัด (มหาชน) หรือ EE ระบุว่า เมื่อวันที่ 17 ธันวาคม 2564 บริษัท แคนนาบิซ เวย์ จำกัด (CW) บริษัทย่อยที่บริษัทถือหุ้นจำนวนร้อยละ 80 ได้ดำเนินการขอต่ออายุใบอนุญาตผลิต (ปลูก) ยาเสพติดให้โทษในประเภท 5 เฉพาะกัญชง ซึ่งจะหมดอายุในวันที่ 31 ธันวาคม 2564 โดยทางอิเล็กทรอนิกส์ต่อเลขาธิการคณะกรรมการอาหารและยาเป็นที่เรียบร้อยแล้ว
ทั้งนี้ใบอนุญาตเดิมยังมีผลใช้ได้ไปพลางก่อนจนกว่าการพิจารณาต่อใบอนุญาตจะแล้วเสร็จเนื่องจากกฎกระทรวงที่ประกาศในราชกิจจานุเบกษา ฉบับลงวันที่ 30 ธันวาคม 2563 เรื่องการขออนุญาต และ การอนุญาตผลิต นำเข้า ส่งออก จำหน่าย หรือมีไว้ครอบครองซึ่งยาเสพติดให้โทษประเภท 5 เฉพาะกัญชง (Hemp) พ.ศ. 2563 ข้อ 22 เรื่องการต่อใบอนุญาต โดยปกติแล้วการพิจารณาคำขออนุญาตเมื่อหลักฐานถูกต้องและครบถ้วน ชำระค่าใช้จ่ายแล้ว กระบวนการพิจารณาอนุญาตจะแล้วเสร็จภายในหนี่งร้อยยี่สิบวัน (120 วัน) ใบอนุญาตแต่ละครั้งจะใช้ได้จนถึงวันที่ 31 ธันวาคมของทุกปี ดังนั้นใบอนุญาตที่ขอต่ออายุจะใช้ได้จนถึงวันที่ 31 ธันวาคม 2565 หากมีความคืบหน้าประการใด จะแจ้งให้ทราบผ่านระบบเผยแพร่ของตลาดหลักทรัพย์ฯ ต่อไป
ทั้งนี้บริษัทประกอบธุรกิจเป็น Holding Company โดยมีการลงทุนในบริษัทย่อยคือ บริษัท แคนนาบิซ เวย์ จำกัด (CW) ประกอบธุรกิจหลักซึ่งจะมาทดแทนบริษัท บุญเอนก จำกัด ที่บริษัทขายและจะโอนหุ้นสามัญทั้งหมดด ให้แก่ผู้ซื้อคือ บริษัท ทรัพย์สมบัติใหม่ จำกัด เป็นหุ้นสามัญจำนวน 5,399,998 หุ้น หรือคิดเป็นร้อยละ 100 ของจำนวนหุ้นทั้งหมด จำนวนมูลค่า 514.59 ล้านบาท ในวันที่ 28 ธันวาคม 2564 เป็นที่เรียบร้อยแล้ว